# Seurakuntaneuvoston kokous 7/2015

Kokousaika: maanantai 31.8.2015 klo 17.30 - 20.30

Paikka: Hakavuoren kirkon seurakuntasali

Osanottajat: Heltelä Marja puheenjohtaja

 Alanko Pauliina jäsen

 Halmetoja Leea jäsen

 Kiilunen Aapo jäsen

 Lanamäki Antti jäsen

 Leskinen Heikki jäsen

 Liimatainen Anita jäsen

 Mathlin Teijo jäsen

 Matsinen Tytti jäsen

 Mithiku Hanna jäsen

 Nuorteva Liisa jäsen

 Rantakari Ilari jäsen (este)

 Suolanen Samuli jäsen

 Sääksi Tuula jäsen

 Vuori Timo jäsen

 Värri Helena varajäsen

 Tolin Leila sihteeri

Poissa: Ilari Rantakari

1. Kokouksen avaus

Puheenjohtaja avasi kokouksen.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 25.8.2015.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Todetaan kokouksen laillisuus ja päätösvaltaisuus.

Päätös: Esityksen mukaan.

1. Pöytäkirjan tarkastajien valinta

Seurakuntaneuvoston pöytäkirjantarkastajat valitaan aakkosjärjestyksessä vuorollaan. Pöytäkirjan tarkastajat toimivat tarvittaessa ääntenlaskijoina sekä vastaavat yhdessä kokouksen iltahartaudesta.

Esitys: Valitaan pöytäkirjan tarkastajiksi Leea Halmetoja ja Aapo Kiilunen.

Päätös: Esityksen mukaan.

1. Esityslistan hyväksyminen

Esitys: Seurakuntaneuvosto hyväksyy esityslistan.

Käsittely: Muissa asioissa kohdassa 11:

SLS:n Rovaniemen vuosikokous ja lähetysjuhla. Tuula Sääksi.

Tiedotustyöryhmän kokous ja tavarakeräys. Tytti Matsinen.

Pohjois-Haaga seuran 60 v-juhlakutsu, Timo Vuori.

Kutsu Ilari Rantakarin 70-vuotisjuhlaan 23.9.klo 18 Huopalahden kirkolla.

Päätös: Muutetun esityksen mukaan.

1. Ilmoitusasiat

Seurakuntaneuvoston pöytäkirja 6/2015 (liite 1)

Yhteisessä seminaarissamme 31.1.2015 ideoitu Verkkarimessu on 6.9. klo 12 Hakavuoren kirkolla. Tervetuloa!

Rovastikuntamme ystävyysseurakunnan Sortavalan kolme uutta työntekijää vierailevat rovastikunnassamme viikolla 41 (7.-9.10. välisenä aikana). Rovastikunnan kirkkoherrat ovat sopineet, että rovastikunnan Sortavala –työryhmä valmistelee vierailua.

Seurakuntaneuvoston ja työntekijöiden yhteinen Jäsen 360 koulutuspäivä pidetään lauantaina 3.10 klo 9.30. Kahvitarjoilu klo 9 alkaen.

Esitys: Merkitään tiedoksi.

Käsittely: Sovittiin, että seurakuntaneuvoston ja työntekijöiden yhteinen Jäsen 360 koulutusaamupäivä pidetään lauantaina 3.10. klo 9-12. Aamukahvi klo 8.30 alkaen Hakavuoren kirkon seurakuntasalissa. Työryhmä, johon kuuluu edustus seurakuntaneuvoston jäsenistä sekä työalojen vetäjät, kokoontuu myöhemmin arvioimaan päivän tuloksen.

 Puheenjohtaja kertoi, että Martat valmistavat aamupuuron joka arkiaamu viikolla 41 (5.-9.2015) Hakavuoren kirkon kahvilan tiloissa.

Päätös: Merkittiin tiedoksi.

1. Kirkkoherran päätökset

Seurakuntaneuvostolle toimitetaan mahdollista siirtämistä varten kirkkoherran (OS 8§) tekemien päätösten päätösluettelo 3/2015 (liite2).

Esitys: Seurakuntaneuvosto merkitsee kirkkoherran päätökset tiedoksi.

Päätös: Merkittiin tiedoksi.

1. Anomus virkavapauden jatkamisesta

Seurakuntaneuvosto myönsi 7.4.2015 kokouksessaan Henri Lattuselle virkavapautta koeaikaa varten ajalle 1.5.-1.11.2015. Lattunen anoo seurakuntaneuvostolta jatkoa virkavapaudelleen ajalle 1.11.-31.12.2015 (liite 3).

Helsingin seurakuntayhtymän suosituksen mukaan virkavapautta ei myönnetä koeaikaa varten. Tästä suosituksesta voidaan kuitenkin perustellusta syystä poiketa ja näin seurakuntaneuvosto toimi huhtikuun kokouksessaan. Tarkoitus oli seurata, tuleeko suntiokunta toimeen yhden suntioviran vajauksella, vai tulisiko virka avata haettavaksi. Tähän harkintaan riittää jo annettu virkavapaus, joten virkavapauden jatkolle ei ole perusteita.

Esitys: Seurakuntaneuvosto ei myönnä Henri Lattuselle virkavapauden jatkoa ajalle 1.11.-31.12.2015.

Päätös: Esityksen mukaan.

1. Haagan seurakunnan talouden ja jäsenmäärän tilanne heinäkuussa 2015

Seurakuntaneuvoston esityslistan liitteenä on tuloslaskelmaosa seurakunnan talouden tilanteesta 24.8.2015 (liite 4) sekä raportti jäsenmäärän kehityksestä (liite 5).

Esitys: Seurakuntaneuvosto merkitsee asian tiedoksi.

Päätös: Merkittiin tiedoksi.

1. Haagan seurakunnan toiminta- ja taloussuunnitelma 2016-2018

Seurakuntaneuvoston tulee laatia ehdotus Haagan seurakunnan toiminta- ja taloussuunnitelmasta, joka kattaa vuosien 2016-2018 toiminta- ja taloussuunnitelman sekä siihen liittyvän vuoden 2016 talousarvion. Työalat ovat valmistelleet suunnitelmat kesän aikana ja kirkkoherra on tehnyt ehdotuksen niiden pohjalta.

Helsingin seurakuntayhtymän seurakunnissa ja yhtymän yksiköissä on tavoitteena viedä läpi toimintakulttuurin muutos vuosina 2016-2018. Itse toimintaa pyritään kehittämään ja samalla saada aikaiseksi säästöjä. Vuonna 2016 säästetään 3 % tasaisesti kaikista yhtymän yksiköistä ja seurakunnista. Vuodelle 2017 säästötavoite edellisvuoden lisäksi on 5 % ja vuodelle 2018 edellisten säästöjen lisäksi 7 % (yhteensä 15 % kolmen vuoden aikana).

 Haagan seurakunnan toiminta- ja taloussuunnitelman sanallisessa tiivistelmässä (Liite 6) on kolmivuotistavoitteiksi ja painopisteiksi valittu seurakuntalaisten osallisuuden vahvistaminen, huolen pitäminen tukea tarvitsevista sekä vahvistamme näkyä uutta luovasta Jumalasta ja luomakunnasta (Haaga – Helsingin puutarha).

 Seurakunnan talousarvion kehys vuodelle 2016 on 1959 285 € (2015: 1 985 636 €). Tiloista perittävä sisäinen vuokra on 424 039 €, mikä on edellisvuotta korkeampi (2015: 396 297 €). Hakavuoren kirkon peruskorjaus nosti kirkon sisäistä vuokraa ja lisäksi Pappilantien partiolaisten tilojen vuokra näkyy nyt tilavuokrissamme. Näin ollen toimintaan jää 54 093 € vähemmän kuin vuonna 2015.

 Vuoden 2016 talousarviossa säästöä aiempaan vuoteen verrattuna tuo kahden viran palkansäästö (suntio ja seurakuntasihteeri). Lisäksi aiempaan vuoteen verrattuna on säästetty palkkioista (musiikkityö ja hallinto).

 Tarkempia tietoja budjetista sekä työalakohtaiset toimintasuunnitelmat lähetetään sähköpostissa. Tulos osastotasoittain ja tuloslaskelma ovat liitteissä 7 ja 8.

Esitys: Seurakuntakuntaneuvosto hyväksyy talous- ja toimintasuunnitelman vuosille 2016-2018.

Käsittely: Keskusteltiin toimintakulttuurin muutoksesta huomioiden säästön tarve. Työalakohtaisia toimintasuunnitelmia pidettiin ytimekkäinä ja hyvin laadittuina.

Todettiin, että vuoden 2017 budjettia laadittaessa on oltava tiedossa kokonaissuunnitelma henkilöstöstä / palkkakuluista sekä tilojen käytöstä. Korostettiin myös kirkon tehtävää. Mitä kukaan muu yhteiskunnassa ei hoida, jumalanpalvelukset ja toimitukset.

Päätös: Esityksen mukaan.

1. Seurakuntaneuvoston joulukuun kokouksen ajankohta

Kesäkuun kokouksessa seurakuntaneuvosto päätti syksyn kokousaikataulun.

Joulukuun kokousaikaa on tilavaraussyistä vaihdettava. Perinteisesti on seurakuntaneuvoston kokous aloitettu normaalia aikaisemmin, sillä ilta on päättynyt neuvoston ja työntekijöiden yhteiseen iltaan. Sopiva aika neuvoston kokoukselle on maanantai 14.12. klo 17.

Esitys: Joulukuun seurakuntaneuvoston kokous pidetään maanantaina 14.12. klo 17. Kokouksen jälkeen klo 18 vietämme yhteistä joulujuhlaa.

Päätös: Esityksen mukaan. Jos käsiteltäviä asioita on paljon, kokous aloitetaan aikaisemmin.

1. Muut asiat

11.1. Tuula Sääksi toi terveisiä Suomen Lähetysseuran lähetysjuhlasta ja vuosikokouksesta Rovaniemeltä. SLS painiskelee talouden kanssa. Seurakuntien vastuunkannosta ollaan kiitollisia ja jatkossakin tarvittaisiin seurakuntien panosta.

SLS:n esite tuo ikään kuin pienoisevankeliumin muodossa esille kokonaisvaltaisen lähetystyön: toivon tiekartta – sanoman toteutuminen.

Kauneimmat virret on koottu omaan lisävihkoon.

Lähetysjuhlat Vihdissä 11.-12.6.2016.

11.2. Tytti Matsinen kertoi tiedotustyöryhmän pohdinnoista. Tiedotukseen tarvittaisiin mediakello eli vuosikalenteri. Ilmoitustaulut, etenkin Huopalahden aseman taulu, tulisi saada kutsuvammaksi. Seuraava kokous on ke 14.10. Toivotaan, että jokaisesta työalasta tulisi osallistuja mukaan.

Vaatekeräys pakolaisten auttamiseksi on käynnissä 13.9. saakka Hakavuoren kirkolla. Tarvetta on naisten ja lasten kengistä sekä miesten kaikenlaisista vaatteista.

11.3. Timo Vuori esitti kutsun Pohjois-Haaga seuran 60-vuotisjuhlaan, joka pidetään la 26.9.15 klo 15-17 Pohjois-Haagan yhteiskoululla.

11.4. Ilari Rantakarin 70-vuotisjuhla 23.9. klo 18-20.30 Huopalahden kirkolla. Sihteeri lähettää kutsun sähköpostitse kaikille.

1. Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

Kokouksen puolesta

 Marja Heltelä Leila Tolin puheenjohtaja sihteeri

Pöytäkirja on tarkastettu ja hyväksytty \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Leea Halmetoja Aapo Kiilunen